254 Bevægelsen fra Sted til Sted. 



Naar man iagttager et Menneske der gaar nogenlunde lang 

 somt og man med Øjet opmærksomt følger et eller andet Punkt 

 omtrent ved Midten af Legemet, f. Ex. en Baand sløjfe som sidder 

 paa Siden af Bæltet, vil man se at dette Punkt udfører 3 Slags 

 Bevægelser. For det Første bevæger det sig bagfra fortil, og det 

 er den mest iøjnefaldende Bevægelse; det bevæger sig imidlertid 

 ikke i en lige Linie men hæver sig hver Gang Benet paa samme 

 Side støtter helt paa Jorden, og sænker sig naar Benet paa den 

 anden Side støtter paa Jorden; endelig vakler det fra højre Side 

 til Venstre. 



Forlemmerne holdes ikke ubevægelige under Gangen. Man 

 kan ganske sikkert gaa med Armene hængende ubevægelige langs 

 ned ad Kroppen som Soldaterne gøre ved Exercits, men man føler 

 da et vist Besvær og gaar ikke bekvemt. Naar man lader Armene 

 have deres Frihed, ser man at højre Arm føres frem samtidig med 

 venstre Ben og omvendt venstre Arm samtidig med højre Ben; 

 disse Bevægelser blive stærkere jo hurtigere man gaar og skyldes 

 Muskelsammentrækninger; derpaa beror det at man paa Afstand 

 kan iagttage at et Menneske har en lam Arm, idet denne hænger 

 ubevægelig og lodret under Gangen. 



Heller ikke Legemet holdes urokkeligt med Brystet lige fremad 

 men hælder sig ved hvert Skridt lidt til den ene Side og retter 

 sig op igen, desuden drejer Kroppen sig lidt hen imod det Ben 

 som i Øjeblikket støtter Legemet, saaledes at højre Skulder er 

 forrest i det Øjeblik venstre Ben er bagest. 



Naar alle disse Bevægelser virke sammen paa rette Maade 

 bliver Gangen elegant og smuk; men naar de overdrives ser det 

 hæsligt ud og der anvendes da desuden for stor Mængde Kraft paa 

 at udføre dem, saa at ogsaa her det Skønne og det Nyttige falder 

 sammen. 



Naar man vil gaa paa en særlig højtidelig Maade, med Helte- 

 og Tragedieskridt, hæves og drejes Legemet ved hvert Skridt paa 

 en ganske unyttig og overdreven Maade, Fødderne holdes med Taa- 

 spidserne udad og Benene kastes desuden saa stærkt fremad at 

 Hælen naar ud over det Punkt af Jorden hvor den skal søge Støtte ; 



